Stesen MRT Taman Mutiara

Stesen MRT Taman Mutiara ialah stesen transit aliran massa (MRT) di tenggara Kuala Lumpur, Malaysia. Stesen ini adalah salah satu stesen dalam Laluan Sungai Buloh-Kajang. Stesen ini dinamakan sempena kawasan perumahan Taman Midah yang terletak di selatan stesen. Stesen ini dibuka pada 16 Julai 2017 di bawah pembukaan Fasa 2 laluan ini. Semasa pembinaan, stesen ini dikenali sebagai Leisure Mall. Ciri-ciri Stesen Lokasi Stesen ini terletak di atas LP 1 Jalan Cheras, Cheras, Kuala Lumpur. Terdapat dua pusat membeli-belah terletak berhampiran stesen iaitu Cheras Leisure Mall dan EkoCheras Mall dimana kedua-dua pusat membeli-belah mempunyai laluan pejalan kaki terus ke aras legar stesen ini. Terletak berhampiran stesen adalah Taman Mutiara Barat, Taman Mutiara Timur, Taman Tanyton View, Taman Segar, Pangsapuri Segar Court dan Kondominium Segar View. Pelan stesen Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Perkhidmatan bas Bas RapidKL laluan 400, T408, T409 dan 450 berkhidmat di stesen ini. Insiden Seorang wanita telah disamun oleh seorang lelaki di sebuah lif di stesen ini. Kejadian jam 6.45 pagi itu dirakamkan kamera litar tertutup (CCTV) dalam lif berkenaan dan tular di media sosial. Rujukan